Слепцов Николай Васильевич - Абыйчанин

Слепцов Николай Васильевич (Николай Абыйчанин) (13.05.1925—14.07.1997) — суруйааччы, суруналыыс, Саха Өрөспүүбүлүкэтин суруйааччыларын сойууһун чилиэнэ, Арассыыйа уонна Саха Сирин суруналыыстарын сойуустарын чилиэнэ.

 Олоҕун олуктара 
 1925 сыллаахха ыам ыйын 13 күнүгэр Абый улууһун Кириэс-Майыар нэһилиэгэр дьадаҥы бааһынай дьиэ кэргэнигэр төрөөбүтэ.  
 1941 сыллаахха, Дружина орто оскуолатыгар үөрэнэ сылдьан,  аҕата өлөн, үөрэҕиттэн уурайан, колхозка үлэлээбит.
 1944 сыллаахха, бултуу сылдьан, очуостан охтубут, ол сылыгар аны күүскэ тымныйан ыалдьан, бастакы группалаах инбэлиит буолар.
 Культура тэрилтэлэригэр үлэлээбитэ.
 1949 сыллаахха, эмиэ ыараханнык ыалдьан, истибэт уонна биир хараҕынан көрбөт буолбут.
 Ыарахан ыарыыттан санаатын булгуруппакка,  күүстээх санаалаах буолан, фольклор хомуйуутунан, суруйуутунан дьарыктаммыт.

 Айар үлэтэ 
Саха Сирин хаһыаттарыгар 1951 сылтан бэчээттэнэр.   
Айылҕаттан талаана, күүстээх санаата кинини республикаҕа биллэр журналист, суруйааччы оҥорбуттара.

 Наҕараадалара уонна ытык ааттара 
 Саха Өрөспүүбүлүкэтин культуратын үтүөлээх үлэһитэ
 Абый улууһун Ытык олохтооҕоОфициальный информационный портал Республики Саха (Якутия):Абыйский улус:Почетные граждане, известные личности  (1990)

 Айымньылара 
 Кинигэлэрэ 
 Индигииргэ. — Якутскай, 1960
 Хотугу муора хонноҕор. — Якутскай, 1965
 Хотугу кэпсээннэр. — Якутскай, 1968
 Таптал чараҥа. — Якутскай, 1976
 Чучунаа уонна Суланньа. — Якутскай, 1984 
 Быданнааҕыта. — Якутскай, 1994
 Саха Сирин сурунаалларыгар уонна хаһыаттарыгар бэчээттэммит айымньылара 
 Битээтилиир Охонооhой; Амтаhыйбыт кыыс астыммыт ырыата; Албыннаппыт кыыс абаламмыт ырыата: [Былыргы ырыалартан айан суруйуу] // «Чолбон». — 1995. — № 10. — С. 136—140.
 Мин доҕотторум — сэрии кэмин оҕолоро; Ураты олоҕум, уот оҕо (Олоҕум кэрчиктэриттэн ахтыылар) // «Хотугу кыым». — Абый, 1995. — Ыам ыйын 27 к. — С. 2,3.
 Тобулбакка аалларбытым Сэттэ уон сааспар: [Хоhооннор] // «Сахаада». — 1995. — Ыам ыйын 25 к.
 Биэлэй Бааска: Үhүйээн // «Чолбон». — 1994. — № 10. — С. 82—84.
 Талааннаах табаhыт: [“Майыар” совхоз 2 №—дээх ыстаадатын биригэдьиирэ, эбээн С. И. Никулин — 70 сааhа] // «Саха Сирэ». — 1994. — Тохсунньу 29 к.
 Омук ойууна: Кэпсээн // «Чолбон». — 1993. — № 12. — С. 68—73.
 36 сыл суруйсубуппут: [Суруйааччылар тустарынан] // «Саха Сирэ». — 1993. — Тохсунньу 12, 13 к., балаҕан ыйын 28, 29 к.
 «Хотугу кыым» сыдьаайа турдун (Ахтыы) // «Кыым». — 1993. — Ыам ыйын 5 к. — С. 3.
 Сүрэхчээним, тэтимир! Туундара тиитэ: [Хоhооннор] // «Чолбон». — 1991. — № 5. — С. 38.
 Чолойо маныыhыт: Номох // «Чолбон». — 1990. — № 6. — С. 74—75.
 Пегас атым барахсан: Хоhоон // «Хотугу сулус». — 1987. — № 2. — С. 75.
 Үс оройуон түөлбэтинэн // «Хотугу сулус». — 1984. — № 12. — С. 63—81.

 Быһаарыылар 

 Өссө маны көр 
Абый улууһун Ытык олохтоохторо

 Сигэлэр 
 Национальная библиотека Республики Саха (Якутия):Николай Абыйчанин 

Категория:Дьон алпаабытынан
Категория:1925 сыллаахха төрөөбүттэр
Категория:Ыам ыйын 13 күнүгэр төрөөбүттэр
Категория:Абый улууһугар төрөөбүттэр
Категория:1997 сыллаахха өлбүттэр
Категория:От ыйын 14 күнүгэр өлбүттэр
Категория:Саха суруйааччылара